ประกาศคณะกรรมการกํากับตลาดทุนที่ ทจ. 7/2558เรื่อง ข้อกําหนดเกี่ยวกับการเสนอขายหลักทรัพย์ผ่านระบบ หรือเครือข่ายอิเล็กทรอนิกส์\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 และมาตรา 34 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2558 เป็นต้นไป ข้อ ๒ ในประกาศนี้ และในแบบตามประกาศนี้ (1) "ผู้ให้บริการระบบหรือเครือข่ายอิเล็กทรอนิกส์" (crowdfunding portal) หมายความว่า ผู้ให้บริการระบบหรือเครือข่ายอิเล็กทรอนิกส์เพื่อการเสนอขายหลักทรัพย์ที่ได้รับความเห็นชอบตามประกาศนี้(2) "ระบบหรือเครือข่ายอิเล็กทรอนิกส์" หมายความว่า เว็บไซต์หรือสื่ออิเล็กทรอนิกส์อื่นใดในลักษณะทํานองเดียวกัน เพื่อรองรับการเสนอขายหลักทรัพย์ผ่านระบบหรือเครือข่ายอิเล็กทรอนิกส์ เช่น ระบบโปรแกรมสําหรับใช้งานบนโทรศัพท์มือถือ (application) เป็นต้น (3) "หลักทรัพย์" หมายความว่า หุ้น(4) คําว่า "ผู้ลงทุนสถาบัน" ให้มีความหมายเช่นเดียวกับบทนิยามของคําดังกล่าวที่กําหนดในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันและผู้ลงทุนรายใหญ่ (5) คําว่า "กิจการเงินร่วมลงทุน" ให้มีความหมายเช่นเดียวกับกิจการเงินร่วมลงทุนตามที่กําหนดในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดประเภทธุรกรรมในตลาดทุนที่ให้ใช้ทรัสต์ได้ (6) คําว่า "นิติบุคคลร่วมลงทุน" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไขและวิธีการจัดการเงินร่วมลงทุน(7) "ผู้ลงทุนที่มีลักษณะเฉพาะ" หมายความว่า ผู้ลงทุนที่สํานักงานประกาศกําหนดโดยคํานึงถึงความรู้ความเชี่ยวชาญเกี่ยวกับการลงทุนและฐานะการเงินของผู้ลงทุนดังกล่าวประกอบกัน(8) "ผู้ลงทุนรายบุคคล" หมายความว่า ผู้ลงทุนอื่นที่มิใช่ผู้ลงทุนประเภทผู้ลงทุนสถาบันกิจการเงินร่วมลงทุน นิติบุคคลร่วมลงทุน และผู้ลงทุนที่มีลักษณะเฉพาะ หมวด ๑ ข้อกําหนดทั่วไป\_\_\_\_\_\_\_\_\_\_\_\_\_\_\_\_\_ข้อ ๓ เพื่อประโยชน์ในการปฏิบัติตามประกาศนี้ สํานักงานอาจดําเนินการดังต่อไปนี้(1) กําหนดหลักเกณฑ์ในรายละเอียดของข้อกําหนดตามประกาศนี้ ให้มีความชัดเจนเพียงพอที่ผู้ให้บริการระบบหรือเครือข่ายอิเล็กทรอนิกส์จะสามารถปฏิบัติตามประกาศนี้ได้ในแนวทางเดียวกัน ทั้งนี้ การกําหนดหลักเกณฑ์ดังกล่าว อาจกําหนดตามประเภทหลักทรัพย์หรือผู้ลงทุนก็ได้(2) กําหนดแนวทาง (guideline) การปฏิบัติในรายละเอียดของข้อกําหนดตามประกาศนี้ เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้ และหากผู้ให้บริการระบบหรือเครือข่ายอิเล็กทรอนิกส์ปฏิบัติตามแนวทางดังกล่าวแล้ว ให้ถือว่าผู้ให้บริการระบบหรือเครือข่ายอิเล็กทรอนิกส์มีการปฏิบัติตามข้อกําหนดในประกาศนี้ในเรื่องที่มีการออกแนวทางนั้น(3) เพื่อเป็นการป้องกันมิให้ผู้ให้บริการระบบหรือเครือข่ายอิเล็กทรอนิกส์กระทําการที่อาจเป็นการฝ่าฝืนหรือไม่ปฏิบัติตามข้อกําหนดของประกาศนี้ สํานักงานอาจกําหนดให้ผู้ให้บริการระบบหรือเครือข่ายอิเล็กทรอนิกส์ขอความเห็นชอบการดําเนินการใดตามประกาศนี้ก่อนการดําเนินการนั้นก็ได้ (4) เพื่อให้สํานักงานสามารถติดตามการปฏิบัติตามประกาศนี้ได้ ให้สํานักงานกําหนดให้ผู้ให้บริการระบบหรือเครือข่ายอิเล็กทรอนิกส์จัดส่งข้อมูล รายงาน หรือเอกสารที่เกี่ยวข้องต่อสํานักงานภายในระยะเวลาที่เหมาะสมได้ โดยต้องไม่เป็นภาระต่อผู้ให้บริการระบบหรือเครือข่ายอิเล็กทรอนิกส์จนเกินสมควร ทั้งนี้ ระยะเวลาที่สํานักงานจะกําหนดให้เป็นไปตามกรอบ ดังต่อไปนี้ (ก) ในกรณีที่เป็นเรื่องเร่งด่วนและมีผลกระทบต่อผู้ให้บริการระบบหรือเครือข่ายอิเล็กทรอนิกส์ สมาชิก หรือตลาดทุน อย่างมีนัยสําคัญ สํานักงานอาจกําหนดให้ดําเนินการภายในวันทําการที่เกิดกรณีดังกล่าวได้ (ข) ในกรณีอื่นนอกจาก (ก) ให้กําหนดระยะเวลาอย่างสมเหตุสมผลตามสภาพการณ์ เรื่อง และประเด็นที่เกี่ยวข้องหมวด ๒ การเสนอขายหลักทรัพย์ ข้อ ๔ ประกาศนี้ให้ใช้บังคับกับการเสนอขายหลักทรัพย์ผ่านผู้ให้บริการระบบหรือเครือข่ายอิเล็กทรอนิกส์การเสนอขายหุ้นที่ออกใหม่โดยบริษัทมหาชนจํากัดต่อบุคคลในวงจํากัดหรือเสนอขายต่อประชาชนเป็นการทั่วไปโดยปฏิบัติตามประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายหุ้นที่ออกใหม่แล้ว มิให้อยู่ภายใต้บังคับของประกาศนี้ข้อ ๕ บริษัทจํากัดหรือบริษัทมหาชนจํากัดที่เสนอขายหลักทรัพย์ตามประกาศนี้ต้องมีลักษณะดังนี้ (1) จัดตั้งตามกฎหมายไทย(2) มีการประกอบธุรกิจหรือโครงการธุรกิจที่ชัดเจน และประสงค์จะดําเนินธุรกิจหรือโครงการดังกล่าวโดยใช้เงินที่ได้รับจากการเสนอขายหลักทรัพย์ตามประกาศนี้ในกรณีที่บริษัทที่เสนอขายหลักทรัพย์มีการประกอบธุรกิจโดยการถือหุ้นในบริษัทจํากัดหรือบริษัทมหาชนจํากัด (holding company) ไม่น้อยกว่าร้อยละห้าสิบของจํานวนสิทธิออกเสียงทั้งหมดของบริษัทที่ถูกถือหุ้น และไม่มีการประกอบธุรกิจอย่างมีนัยสําคัญเป็นของตนเองนั้น บริษัทที่ถูกถือหุ้นดังกล่าวจะต้องมีลักษณะเป็นไปตามข้อ 5 ด้วย ข้อ ๖ การเสนอขายหลักทรัพย์ผ่านผู้ให้บริการระบบหรือเครือข่ายอิเล็กทรอนิกส์ต้องกระทําผ่านผู้ให้บริการระบบหรือเครือข่ายอิเล็กทรอนิกส์เพียงรายเดียว เว้นแต่ได้รับการผ่อนผันจากสํานักงานส่วน ๑ ลักษณะการเสนอขายและการอนุญาตให้เสนอขายหลักทรัพย์ ข้อ ๗ ให้บริษัทจํากัดสามารถเสนอขายหลักทรัพย์ผ่านผู้ให้บริการระบบหรือเครือข่ายอิเล็กทรอนิกส์เฉพาะกรณีที่เข้าลักษณะใดลักษณะหนึ่งดังต่อไปนี้(1) การเสนอขายหลักทรัพย์ต่อผู้ลงทุนรายบุคคล ซึ่งมีมูลค่าไม่เกินยี่สิบล้านบาทในรอบระยะเวลาสิบสองเดือนนับแต่มีการเสนอขายหลักทรัพย์ครั้งแรก โดยให้เสนอขายได้ไม่เกินมูลค่าสี่สิบล้านบาทนับแต่วันที่มีการเสนอขายหลักทรัพย์ครั้งแรก และให้เสนอขายต่อผู้ลงทุนรายบุคคลแต่ละรายได้ไม่เกินห้าหมื่นบาทต่อการเสนอขายหลักทรัพย์ของแต่ละบริษัทการเสนอขายหลักทรัพย์มากกว่าจํานวนที่กําหนดไว้ จะกระทําได้ก็ต่อเมื่อมีมูลค่าการเสนอขายหลักทรัพย์ในครั้งดังกล่าวไม่น้อยกว่ายี่สิบล้านบาท โดยบริษัทที่เสนอขายหลักทรัพย์จะเสนอขายหลักทรัพย์เกินจํานวนที่กําหนดเกินกว่าร้อยละยี่สิบห้าของมูลค่าการเสนอขายในครั้งดังกล่าวมิได้ ทั้งนี้ มูลค่าการเสนอขายหลักทรัพย์ทั้งหมดต้องไม่เกินสี่สิบล้านบาทการคํานวณมูลค่ารวมของหลักทรัพย์ดังกล่าว ให้ถือเอาราคาเสนอขายหลักทรัพย์นั้นเป็นเกณฑ์(2) การเสนอขายหลักทรัพย์ต่อผู้ลงทุนสถาบัน กิจการเงินร่วมลงทุน นิติบุคคลร่วมลงทุน หรือผู้ลงทุนที่มีลักษณะเฉพาะ ทั้งจํานวนให้บริษัทจํากัดที่เสนอขายหลักทรัพย์แยกวงเงินการเสนอขายหลักทรัพย์ในแต่ละส่วนออกจากกันให้ชัดเจน ข้อ ๘ ให้บริษัทจํากัดที่เสนอขายหลักทรัพย์ตามข้อ 7 รายงานผลการขายหลักทรัพย์ในรูปแบบข้อมูลอิเล็กทรอนิกส์ผ่านระบบการรับส่งข้อมูลตามแนวทางที่สํานักงานกําหนดภายในสิบห้าวันนับแต่วันปิดการเสนอขายโดยให้แสดงรายละเอียดดังต่อไปนี้(1) วันที่เสนอขาย ครั้งที่เสนอขาย (2) ประเภท ลักษณะ และชื่อเฉพาะของหลักทรัพย์ (3) จํานวนหลักทรัพย์ที่เสนอขายทั้งหมด และจํานวนหลักทรัพย์ที่ขายได้ทั้งหมด(4) ราคาของหลักทรัพย์ที่เสนอขาย(5) ชื่อ สถานที่ติดต่อ หมายเลขโทรศัพท์ และเว็บไซต์ของผู้ให้บริการระบบหรือเครือข่ายอิเล็กทรอนิกส์ที่ได้ทําการเสนอขาย(6) ชื่อและที่อยู่ของผู้ซื้อ และจํานวนหลักทรัพย์ที่ผู้ซื้อแต่ละรายได้รับ(7) ชื่อ สถานที่ติดต่อ และหมายเลขโทรศัพท์ของผู้รายงานผลการขายข้อ ๙ การเสนอขายหลักทรัพย์ที่ออกใหม่โดยบริษัทมหาชนจํากัดผ่านผู้ให้บริการระบบหรือเครือข่ายอิเล็กทรอนิกส์ที่เข้าลักษณะตามข้อ 7 ให้ถือว่าได้รับอนุญาตจากสํานักงานส่วน ๒ การแต่งตั้งนายทะเบียนหลักทรัพย์ ข้อ ๑๐ ให้บริษัทที่เสนอขายหลักทรัพย์ต้องจัดให้มีนายทะเบียนหลักทรัพย์ โดยอาจมอบหมายผู้ให้บริการระบบหรือเครือข่ายอิเล็กทรอนิกส์ หรือบุคคลที่สํานักงานเห็นชอบก็ได้ ส่วน ๓ การปิดการเสนอขายก่อนกําหนด ข้อ ๑๑ บริษัทที่เสนอขายหลักทรัพย์อาจปิดการเสนอขายหลักทรัพย์ก่อนครบกําหนดระยะเวลาการเสนอขายได้ เมื่อปรากฏว่ามีผู้จองซื้อหลักทรัพย์ครบถ้วนตามจํานวนที่เสนอขายแล้วและต้องเป็นไปตามเงื่อนไขดังนี้(1) บริษัทที่เสนอขายหลักทรัพย์แจ้งให้ผู้ให้บริการระบบหรือเครือข่ายอิเล็กทรอนิกส์เผยแพร่ข้อมูลไว้ล่วงหน้าก่อนเปิดการเสนอขายแล้วว่าบริษัทที่เสนอขายหลักทรัพย์อาจปิดการเสนอขายก่อนครบกําหนดระยะเวลาได้ หากปรากฏว่ามีผู้จองซื้อหลักทรัพย์ครบตามจํานวนที่เสนอขายแล้ว และ(2) บริษัทที่เสนอขายหลักทรัพย์ต้องแจ้งให้ผู้ให้บริการระบบหรือเครือข่ายอิเล็กทรอนิกส์ทราบล่วงหน้าอย่างน้อยห้าวันก่อนวันที่ประสงค์จะปิดการเสนอขายก่อนกําหนดหมวด ๓ การขอความเห็นชอบ การให้ความเห็นชอบผู้ให้บริการระบบ หรือเครือข่ายอิเล็กทรอนิกส์ \_\_\_\_\_\_\_\_\_\_\_\_\_\_\_\_ข้อ ๑๒ ให้บุคคลที่ประสงค์จะเป็นผู้ให้บริการระบบหรือเครือข่ายอิเล็กทรอนิกส์ยื่นขอความเห็นชอบจากสํานักงานตามแบบ 35-FP พร้อมด้วยเอกสารหลักฐานที่กําหนดไว้ในแบบคําขอดังกล่าวและตามแนวทางที่สํานักงานจัดไว้ในระบบงานอิเล็กทรอนิกส์ พร้อมชําระค่าธรรมเนียมการขอความเห็นชอบตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆข้อ ๑๓ ผู้ขอความเห็นชอบเป็นผู้ให้บริการระบบหรือเครือข่ายอิเล็กทรอนิกส์ที่ยื่นขอความเห็นชอบตามข้อ 12 จะได้รับความเห็นชอบจากสํานักงานต่อเมื่อเป็นไปตามหลักเกณฑ์ดังต่อไปนี้(1) เป็นบริษัทที่จัดตั้งขึ้นตามกฎหมายไทย(2) มีทุนจดทะเบียนซึ่งชําระแล้วไม่น้อยกว่าห้าล้านบาท(3) ไม่มีเหตุอันควรเชื่อได้ว่ามีฐานะทางการเงินที่อาจก่อให้เกิดความเสียหาย หรือมีพฤติการณ์อื่นที่แสดงให้เห็นว่าอยู่ในระหว่างประสบปัญหาทางการเงิน รวมทั้งไม่มีเหตุอันควรเชื่อได้ว่ามีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจ(4) แสดงได้ว่าบุคคลที่เป็นหรือจะเป็นกรรมการ ผู้จัดการ หรือบุคคลผู้มีอํานาจในการจัดการซึ่งเป็นผู้รับผิดชอบเกี่ยวกับการประกอบธุรกิจการเป็นผู้ให้บริการระบบหรือเครือข่ายอิเล็กทรอนิกส์ไม่มีลักษณะต้องห้ามตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน(5) มีระบบงานที่มีความพร้อมในการประกอบธุรกิจการให้บริการระบบหรือเครือข่ายอิเล็กทรอนิกส์เพื่อการเสนอขายหลักทรัพย์ตามข้อ 23(6) ในกรณีที่ผู้ขอรับความเห็นชอบเป็นบริษัทซึ่งประกอบธุรกิจอื่นอยู่แล้วก่อนวันที่ยื่นคําขอรับความเห็นชอบ ธุรกิจอื่นของผู้ขอรับความเห็นชอบต้องเป็นกิจการที่เกี่ยวเนื่อง เป็นประโยชน์ หรือสนับสนุนการประกอบธุรกิจเป็นผู้ให้บริการระบบหรือเครือข่ายอิเล็กทรอนิกส์ และไม่มีลักษณะที่อาจก่อให้เกิดความขัดแย้งทางผลประโยชน์กับการเป็นผู้ให้บริการระบบหรือเครือข่ายอิเล็กทรอนิกส์ เว้นแต่จะแสดงได้ว่าสามารถจัดให้มีระบบในการป้องกันความขัดแย้งทางผลประโยชน์ในเรื่องดังกล่าวได้อย่างมีประสิทธิภาพข้อ ๑๔ ในการพิจารณาคําขอความเห็นชอบ สํานักงานอาจแจ้งเป็นหนังสือให้ ผู้ให้บริการระบบหรือเครือข่ายอิเล็กทรอนิกส์มาชี้แจง หรือส่งเอกสารหลักฐานอื่นเพิ่มเติมได้ตามที่เห็นสมควรภายในระยะเวลาที่สํานักงานกําหนด ในกรณีที่ผู้ให้บริการระบบหรือเครือข่ายอิเล็กทรอนิกส์ไม่มาชี้แจง ไม่ส่งเอกสารหลักฐาน หรือจัดส่งเอกสารไม่ถูกต้องครบถ้วนภายในระยะเวลาที่สํานักงานกําหนดตามวรรคหนึ่ง สํานักงานจะถือว่าผู้ให้บริการระบบหรือเครือข่ายอิเล็กทรอนิกส์นั้นยกเลิกคําขอความเห็นชอบเป็นผู้ให้บริการระบบหรือเครือข่ายอิเล็กทรอนิกส์ข้อ ๑๕ สํานักงานจะแจ้งผลการพิจารณาคําขอความเห็นชอบเป็นผู้ให้บริการระบบหรือเครือข่ายอิเล็กทรอนิกส์ภายในสามสิบวันนับแต่วันที่สํานักงานมีหนังสือแจ้งการได้รับเอกสารหลักฐานที่ถูกต้องครบถ้วนตามที่สํานักงานกําหนด และในกรณีที่สํานักงานไม่ให้ความเห็นชอบ สํานักงานจะแจ้งเหตุผลไปพร้อมกันด้วย ทั้งนี้ ในกรณีที่สํานักงานให้ความเห็นชอบผู้ให้บริการระบบหรือเครือข่ายอิเล็กทรอนิกส์รายใด สํานักงานจะแสดงชื่อผู้ให้บริการระบบหรือเครือข่ายอิเล็กทรอนิกส์ นั้นไว้ในลักษณะที่ให้ประชาชนเข้าตรวจดูได้ในกรณีที่สํานักงานไม่ให้ความเห็นชอบเนื่องจากผู้ให้บริการระบบหรือเครือข่ายอิเล็กทรอนิกส์ มีลักษณะไม่เป็นไปตามหลักเกณฑ์ในข้อ 13 สํานักงานอาจกําหนดระยะเวลาหรือเงื่อนไขในการรับพิจารณาคําขอความเห็นชอบของผู้ให้บริการระบบหรือเครือข่ายอิเล็กทรอนิกส์รายนั้นในครั้งต่อไปไว้ด้วยก็ได้ โดยกําหนดระยะเวลาดังกล่าวต้องไม่เกินสิบปีนับแต่วันที่สํานักงานแจ้งการไม่ให้ความเห็นชอบ เมื่อพ้นกําหนดระยะเวลาหรือเมื่อผู้ให้บริการระบบหรือเครือข่ายอิเล็กทรอนิกส์ได้ปฏิบัติตามเงื่อนไขที่กําหนดในวรรคสองแล้ว หากผู้ให้บริการระบบหรือเครือข่ายอิเล็กทรอนิกส์นั้นประสงค์จะยื่นคําขอความเห็นชอบใหม่ สํานักงานจะไม่นําเหตุที่ทําให้สํานักงานไม่ให้ความเห็นชอบในครั้งก่อนมาประกอบการพิจารณาคําขอความเห็นชอบอีกข้อ ๑๖ ในการใช้ดุลพินิจสั่งการตามข้อ 15 สํานักงานจะคํานึงถึงข้อเท็จจริงที่เกี่ยวข้องกับพฤติกรรมของผู้ให้บริการระบบหรือเครือข่ายอิเล็กทรอนิกส์ หรือบุคคลตามข้อ 13(4) เป็นรายกรณี ทั้งนี้ ปัจจัยที่สํานักงานนํามาใช้ประกอบการพิจารณาจะรวมถึง(1) ขอบเขตของผลกระทบจากพฤติกรรม เช่น กระทบต่อตลาดเงินหรือตลาดทุน กระทบต่อประชาชนโดยรวม หรือกระทบต่อบุคคลเฉพาะราย เป็นต้น(2) นัยสําคัญของพฤติกรรม เช่น จํานวนเงินที่เกี่ยวข้อง ปริมาณธุรกรรมที่เกี่ยวข้อง เป็นต้น(3) ผู้รับประโยชน์จากผลของพฤติกรรม(4) ความเกี่ยวข้องของบุคคลต่อพฤติกรรม เช่น เป็นตัวการ ผู้ใช้ หรือผู้สนับสนุน เป็นต้น(5) ความซับซ้อนของลักษณะการกระทําหรือเครื่องมือที่ใช้ในการกระทํา เช่น การใช้ชื่อบุคคลอื่น หรือการตั้งบริษัทอําพราง เป็นต้น(6) ประวัติพฤติกรรมในอดีต เช่น เป็นพฤติกรรมครั้งแรก หรือเป็นพฤติกรรมที่เกิดซ้ําหรือต่อเนื่อง เป็นต้น(7) ความตระหนักของผู้กระทําในเรื่องดังกล่าว เช่น จงใจ หรือประมาทเลินเล่ออย่างร้ายแรง เป็นต้น(8) ข้อเท็จจริงอื่น เช่น การให้ข้อเท็จจริงหรือพยานหลักฐานที่เป็นประโยชน์ต่อการพิจารณาหรือดําเนินการ การปิดบังอําพรางหรือทําลายพยานหลักฐานที่เกี่ยวข้อง หรือการให้ข้อมูลอันเป็นเท็จ เป็นต้นข้อ ๑๗ การให้ความเห็นชอบผู้ให้บริการระบบหรือเครือข่ายอิเล็กทรอนิกส์ มีกําหนดระยะเวลาไม่เกินห้าปีนับแต่วันที่สํานักงานกําหนดไว้ในหนังสือแจ้งการให้ความเห็นชอบ ในกรณีที่ผู้ให้บริการระบบหรือเครือข่ายอิเล็กทรอนิกส์ที่ได้รับความเห็นชอบตามวรรคหนึ่ง ได้ยื่นคําขอความเห็นชอบเพื่อให้สามารถทําหน้าที่เป็นผู้ให้บริการระบบหรือเครือข่ายอิเล็กทรอนิกส์ ได้อย่างต่อเนื่องต่อสํานักงานล่วงหน้าไม่น้อยกว่าสามสิบวันก่อนวันสิ้นสุดระยะเวลาการให้ความเห็นชอบ หากสํานักงานไม่แจ้งผลการพิจารณาคําขอความเห็นชอบภายในวันสิ้นสุดระยะเวลาการให้ความเห็นชอบ ให้ผู้ให้บริการระบบหรือเครือข่ายอิเล็กทรอนิกส์รายนั้นสามารถปฏิบัติหน้าที่ต่อไปได้จนกว่าสํานักงานมีหนังสือแจ้งผลการพิจารณาหมวด ๔ มาตรฐานการประกอบธุรกิจของผู้ให้บริการระบบหรือเครือข่ายอิเล็กทรอนิกส์ในฐานะผู้มีวิชาชีพ\_\_\_\_\_\_\_\_\_\_\_\_\_\_\_\_\_ส่วน ๑ มาตรฐานทั่วไปในการปฏิบัติงาน ข้อ ๑๘ ผู้ให้บริการระบบหรือเครือข่ายอิเล็กทรอนิกส์ต้องปฏิบัติตามมาตรฐานดังต่อไปนี้(1) ประกอบธุรกิจและให้บริการแก่สมาชิกด้วยความซื่อสัตย์สุจริต และใช้ความรู้ความสามารถ และความชํานาญ ด้วยความเอาใจใส่และระมัดระวังตามมาตรฐานหรือเยี่ยงผู้ประกอบวิชาชีพในลักษณะเดียวกันจะพึงกระทํา (2) ดําเนินธุรกิจโดยรักษาภาพลักษณ์และชื่อเสียงของผู้ให้บริการระบบหรือเครือข่ายอิเล็กทรอนิกส์ รวมทั้งรักษาความน่าเชื่อถือของตลาดทุนเป็นสําคัญ ตลอดจนดําเนินธุรกิจด้วยความสมเหตุสมผลซึ่งเหมาะสมกับเวลา ลักษณะหรือสภาพของธุรกิจ และการให้บริการ(3) ให้บริการอย่างมีคุณภาพ และปฏิบัติต่อสมาชิกอย่างเป็นธรรมและเท่าเทียมกันโดยคํานึงถึงประเภท ลักษณะ และเงื่อนไขของสมาชิก(4) ไม่กระทําการใดที่จะเป็นผลให้สมาชิกฝ่าฝืนหรือไม่ปฏิบัติตามข้อจํากัดหรือหน้าที่ตามกฎหมาย ทั้งนี้ ตามที่สมาชิกแจ้งว่ามีข้อจํากัดหรือมีหน้าที่ตามกฎหมายนั้น (5) ไม่กระทําการใดที่อาจก่อให้เกิดความขัดแย้งทางผลประโยชน์หรือที่จะทําให้การทําธุรกิจไม่เป็นไปตามมาตรฐานหรือเยี่ยงผู้ประกอบวิชาชีพในลักษณะเดียวกันจะพึงกระทํา เว้นแต่เป็นการกระทําที่เป็นไปตามหลักเกณฑ์และเงื่อนไขที่สํานักงานประกาศกําหนด หรือเป็นหน้าที่ที่ต้องกระทําตามกฎหมาย(6) ไม่รับหรือให้ค่าตอบแทนหรือประโยชน์อื่นใดไม่ว่าในรูปเงิน สิ่งของ หรือบริการยิ่งกว่าค่าตอบแทนหรือประโยชน์ปกติที่พึงได้รับหรือให้เนื่องจากการประกอบธุรกิจ แต่ไม่รวมถึงการถือหลักทรัพย์ในบริษัทที่เสนอขายหลักทรัพย์ผ่านระบบหรือเครือข่ายอิเล็กทรอนิกส์ที่ตนรับให้บริการ(7) ดูแลไม่ให้มีการนําทรัพยากรของผู้ให้บริการระบบหรือเครือข่ายอิเล็กทรอนิกส์เข้าไปมีส่วนร่วมหรือถูกนําไปใช้ในทางที่มิชอบข้อ ๑๙ ผู้ให้บริการระบบหรือเครือข่ายอิเล็กทรอนิกส์ต้องไม่ทําข้อตกลงกับสมาชิกในลักษณะเป็นการตัดหรือจํากัดความรับผิดของผู้ให้บริการระบบหรือเครือข่ายอิเล็กทรอนิกส์เมื่อมีความเสียหายเกิดขึ้นกับสมาชิก อันเนื่องจากการที่ผู้ให้บริการระบบหรือเครือข่ายอิเล็กทรอนิกส์ กรรมการ ผู้จัดการ หรือบุคคลผู้มีอํานาจในการจัดการซึ่งเป็นผู้รับผิดชอบเกี่ยวกับการประกอบธุรกิจการเป็นผู้ให้บริการระบบหรือเครือข่ายอิเล็กทรอนิกส์ไม่ได้ดําเนินธุรกิจหรือปฏิบัติงานให้เป็นไปตามข้อกําหนดของประกาศนี้ข้อ ๒๐ ห้ามมิให้ผู้ให้บริการระบบหรือเครือข่ายอิเล็กทรอนิกส์ประกอบกิจการดังนี้(1) ประกอบธุรกิจอื่นนอกเหนือจากการให้บริการระบบหรือเครือข่ายอิเล็กทรอนิกส์ที่ได้รับความเห็นชอบ เว้นแต่เป็นกิจการที่เกี่ยวเนื่อง เป็นประโยชน์ หรือสนับสนุนการประกอบธุรกิจเป็นผู้ให้บริการระบบหรือเครือข่ายอิเล็กทรอนิกส์ และไม่มีลักษณะที่อาจก่อให้เกิดความขัดแย้งทางผลประโยชน์กับการเป็นผู้ให้บริการระบบหรือเครือข่ายอิเล็กทรอนิกส์ เว้นแต่จะแสดงได้ว่าสามารถจัดให้มีระบบในการป้องกันความขัดแย้งทางผลประโยชน์ในเรื่องดังกล่าวได้อย่างมีประสิทธิภาพ (2) จัดให้มีระบบหรือเครือข่ายอิเล็กทรอนิกส์ ซึ่งผู้ถือหุ้นของบริษัทที่เสนอขายหลักทรัพย์จะใช้ระบบหรือเครือข่ายอิเล็กทรอนิกส์ดังกล่าวเพื่อการเสนอขายหลักทรัพย์ของตนเอง ให้ผู้ให้บริการระบบหรือเครือข่ายอิเล็กทรอนิกส์ขออนุญาตต่อสํานักงานก่อนการเริ่มประกอบกิจการอื่นใดตามวรรคหนึ่ง (1)ส่วน ๒ โครงสร้างการบริหารจัดการ ระบบงาน และบุคลากร ข้อ ๒๑ ผู้ให้บริการระบบหรือเครือข่ายอิเล็กทรอนิกส์ต้องจัดให้มีโครงสร้างการบริหารจัดการ ระบบงาน ตลอดจนบุคลากร ที่เหมาะสมและเพียงพอให้สามารถประกอบธุรกิจได้อย่างมีประสิทธิภาพ ด้วยความรับผิดชอบ และเป็นไปตามกฎหมาย กฎเกณฑ์ และมาตรฐานการประกอบธุรกิจที่เกี่ยวข้องการพิจารณาความเหมาะสมและเพียงพอตามวรรคหนึ่ง ให้คํานึงถึงลักษณะ ขนาด ปริมาณ ความซับซ้อน และความหลากหลาย ของธุรกิจและบริการ ตลอดจนระดับความเสี่ยงที่เกี่ยวกับธุรกิจและบริการดังกล่าวด้วยข้อ ๒๒ ผู้ให้บริการระบบหรือเครือข่ายอิเล็กทรอนิกส์ต้องแจ้งให้บริษัทที่เสนอขายหลักทรัพย์ตกลงและรับทราบว่าขอบเขตการให้บริการของผู้ให้บริการระบบหรือเครือข่ายอิเล็กทรอนิกส์เป็นเพียงผู้จัดให้มีระบบหรือเครือข่ายอิเล็กทรอนิกส์ ซึ่งบริษัทที่เสนอขายหลักทรัพย์จะใช้ระบบหรือเครือข่ายอิเล็กทรอนิกส์ดังกล่าวเพื่อการเสนอขายหลักทรัพย์ของตนเอง ทั้งนี้ การให้บริการของผู้ให้บริการระบบหรือเครือข่ายอิเล็กทรอนิกส์ในการคัดเลือกบริษัทที่เสนอขายหลักทรัพย์ที่ประสงค์จะใช้ระบบหรือเครือข่ายอิเล็กทรอนิกส์ และการจัดให้มีมาตรการต่าง ๆ นั้น ไม่ถือว่าเป็นนายหน้าหรือตัวแทนของบริษัทที่เสนอขายหลักทรัพย์ข้อ ๒๓ ผู้ให้บริการระบบหรือเครือข่ายอิเล็กทรอนิกส์ต้องควบคุมดูแลให้มีระบบงานดังต่อไปนี้ตลอดระยะเวลาที่ประกอบธุรกิจตามที่ได้รับความเห็นชอบ(1) ระบบป้องกันการเข้าถึงข้อมูลเกี่ยวกับการเสนอขายหลักทรัพย์ผ่านระบบหรือเครือข่ายอิเล็กทรอนิกส์จากผู้ลงทุนที่มิใช่สมาชิก(2) ระบบตรวจสอบตัวตนและคุณสมบัติของสมาชิก(3) ระบบทดสอบความเข้าใจเกี่ยวกับการลงทุนของสมาชิก(4) ระบบการเก็บรักษาทรัพย์สินของสมาชิกโดยการจัดให้มีผู้ดูแลผลประโยชน์ของคู่สัญญาเพื่อการเก็บรักษาเงินจองซื้อหลักทรัพย์ของสมาชิกตามกฎหมายว่าด้วยการดูแลผลประโยชน์ของคู่สัญญา (escrow agent) (5) ระบบการเปิดเผยข้อมูลผ่านระบบหรือเครือข่ายที่เพียงพอและน่าเชื่อถือ (6) ระบบสื่อสารทางอิเล็กทรอนิกส์เพื่อใช้สื่อสารระหว่างสมาชิกด้วยกันหรือระหว่างสมาชิกกับบริษัทที่เสนอขายหลักทรัพย์ โดยผู้ให้บริการระบบหรือเครือข่ายอิเล็กทรอนิกส์ต้องดูแลระบบดังกล่าวมิให้สมาชิกใช้เพื่อการเสนอขายหลักทรัพย์ของตนเอง(7) ระบบสํารองการจัดเก็บข้อมูลบนระบบหรือเครือข่ายที่เชื่อถือได้ โดยอย่างน้อยต้องเก็บรักษาข้อมูลเกี่ยวกับการเสนอขายหลักทรัพย์ผ่านระบบหรือเครือข่ายอิเล็กทรอนิกส์ และข้อมูลภายหลังการเสนอขายไว้เป็นเวลาไม่น้อยกว่าสองปี (8) ระบบงานรับส่งข้อมูลอัตโนมัติทางอิเล็กทรอนิกส์ (9) ระบบงานที่สามารถรองรับการประกอบธุรกิจได้อย่างต่อเนื่อง (10) ระบบงานในการกํากับดูแลการปฏิบัติงานของผู้ให้บริการระบบหรือเครือข่ายอิเล็กทรอนิกส์ (compliance) ตามแนวทางที่สํานักงานประกาศกําหนด(11) ระบบการจัดการเกี่ยวกับข้อร้องเรียนของสมาชิกเพื่อระงับข้อพิพาทอย่างมีประสิทธิภาพข้อ ๒๔ ผู้ให้บริการระบบหรือเครือข่ายอิเล็กทรอนิกส์ต้องกําหนดนโยบายป้องกันและจัดการความขัดแย้งทางผลประโยชน์เป็นลายลักษณ์อักษรอย่างชัดเจนซึ่งได้รับความเห็นชอบจากคณะกรรมการของผู้ให้บริการระบบหรือเครือข่ายอิเล็กทรอนิกส์หรือคณะกรรมการที่ได้รับมอบหมายจากคณะกรรมการของผู้ให้บริการระบบหรือเครือข่ายอิเล็กทรอนิกส์ และมีการสื่อสารให้ทั่วถึงในองค์กร รวมทั้งต้องดําเนินการและควบคุมดูแลให้กรรมการ ผู้จัดการ หรือบุคคลผู้มีอํานาจในการจัดการซึ่งเป็นผู้รับผิดชอบเกี่ยวกับการประกอบธุรกิจการเป็นผู้ให้บริการระบบหรือเครือข่ายอิเล็กทรอนิกส์ปฏิบัติงานให้เป็นไปตามนโยบายดังกล่าวด้วยการกระทําที่มีความขัดแย้งทางผลประโยชน์ ให้หมายความถึงผลประโยชน์ที่ขัดกันระหว่างผลประโยชน์ของบุคคลดังต่อไปนี้(1) ผลประโยชน์ของสมาชิกกับผู้ให้บริการระบบหรือเครือข่ายอิเล็กทรอนิกส์ และบุคคลที่เกี่ยวข้องกับการประกอบธุรกิจ(2) ผลประโยชน์ระหว่างสมาชิกด้วยกันหรือระหว่างสมาชิกกับลูกค้าของผู้ให้บริการระบบหรือเครือข่ายอิเล็กทรอนิกส์ ในกรณีที่ผู้ให้บริการระบบหรือเครือข่ายอิเล็กทรอนิกส์ให้บริการหลายประเภทหรือหลายลักษณะธุรกิจซึ่งสมาชิกหรือลูกค้าในแต่ละประเภทหรือลักษณะธุรกิจมีผลประโยชน์ที่ขัดแย้งกันส่วน ๓ การโฆษณาและการส่งเสริมการขาย ข้อ ๒๕ ให้ผู้ให้บริการระบบหรือเครือข่ายอิเล็กทรอนิกส์ปฏิบัติตามความในส่วนนี้ต่อผู้ลงทุนที่แสดงความสนใจใช้บริการของผู้ให้บริการระบบหรือเครือข่ายอิเล็กทรอนิกส์ด้วยผู้ให้บริการระบบหรือเครือข่ายอิเล็กทรอนิกส์ที่ประสงค์จะจัดให้มีการโฆษณาต้องดําเนินการให้การโฆษณานั้น มีความเหมาะสมทั้งในด้านเนื้อหา สัดส่วนของเนื้อหา และวิธีการนําเสนอเพื่อทําให้สมาชิกได้รับข้อมูลที่จําเป็นและเป็นประโยชน์ต่อการใช้บริการของผู้ให้บริการระบบหรือเครือข่ายอิเล็กทรอนิกส์หรือต่อการตัดสินใจลงทุน โดยการโฆษณาต้องเป็นไปตามหลักเกณฑ์ดังต่อไปนี้(1) ไม่มีลักษณะเป็นเท็จ เกินความจริง บิดเบือน ปิดบัง หรือทําให้สําคัญผิดในสาระสําคัญ(2) ไม่เร่งรัดให้สมาชิกตัดสินใจใช้บริการของผู้ให้บริการระบบหรือเครือข่ายอิเล็กทรอนิกส์หรือตัดสินใจลงทุน(3) ไม่มีลักษณะชี้นําหรือประกันผลตอบแทนที่จะได้รับจากการลงทุน เว้นแต่ได้รับการผ่อนผันจากสํานักงาน (4) มีคําเตือนเกี่ยวกับความเสี่ยงในการลงทุนอย่างเหมาะสม และมีการแจ้งวิธีการสําหรับการติดต่อสอบถามข้อมูลเพิ่มเติมเกี่ยวกับการให้บริการหรือการลงทุน(5) หากเป็นการโฆษณาโดยใช้หรืออ้างอิงข้อมูลของบุคคลอื่น จะต้องเป็นข้อมูลที่มาจากแหล่งที่น่าเชื่อถือและเป็นปัจจุบัน โดยต้องมีการระบุแหล่งที่มาอย่างชัดเจนข้อ ๒๖ ผู้ให้บริการระบบหรือเครือข่ายอิเล็กทรอนิกส์ต้องจัดให้ข้อความ คําเตือน หรือข้อมูลใด ๆ ในการโฆษณาสามารถรับฟังหรือมองเห็นได้อย่างชัดเจน โดยมีความเหมาะสมกับรูปแบบการนําเสนอ และต้องให้ความสําคัญในการแสดงคําเตือนในเรื่องต่าง ๆ เช่นเดียวกับการแสดงข้อความหรือข้อมูลส่วนใหญ่ในโฆษณานั้น ๆ ด้วยข้อ ๒๗ ผู้ให้บริการระบบหรือเครือข่ายอิเล็กทรอนิกส์อาจจัดให้มีการส่งเสริมการขายได้ โดยต้องเป็นไปตามหลักเกณฑ์ดังต่อไปนี้(1) ไม่เป็นการจูงใจหรือเร่งรัดสมาชิกโดยใช้การส่งเสริมการขาย เพื่อให้สมาชิกตัดสินใจใช้บริการของผู้ให้บริการระบบหรือเครือข่ายอิเล็กทรอนิกส์หรือตัดสินใจลงทุน โดยไม่คํานึงถึงข้อมูลที่เป็นพื้นฐานซึ่งจําเป็นต่อการตัดสินใจลงทุน(2) ไม่เป็นการชิงโชคหรือจับฉลากเพื่อสุ่มหาผู้ได้รับของสมนาคุณ สิทธิ หรือประโยชน์อื่นใด(3) มีการกําหนดหลักเกณฑ์และเงื่อนไขที่สมาชิกจะได้รับของสมนาคุณ สิทธิ หรือประโยชน์อื่นใด ที่มีความชัดเจน ง่ายต่อการทําความเข้าใจ ไม่ทําให้สําคัญผิด เหมาะสม และเป็นธรรม(4) มีการแจ้งให้สมาชิกทราบล่วงหน้าเป็นการทั่วไปในระยะเวลาที่เหมาะสมเกี่ยวกับการส่งเสริมการขายส่วน ๔ การรับ การติดต่อและการให้บริการแก่สมาชิก ข้อ ๒๘ ผู้ให้บริการระบบหรือเครือข่ายอิเล็กทรอนิกส์ต้องจัดให้สมาชิกทําข้อตกลงอย่างน้อยดังต่อไปนี้(1) การตกลงและยอมรับว่าการที่สมาชิกใช้ประโยชน์จากระบบหรือเครือข่ายอิเล็กทรอนิกส์ดังกล่าวนั้นก็เพื่อแสวงหาโอกาสในการลงทุน และการให้บริการของผู้ให้บริการระบบหรือเครือข่ายอิเล็กทรอนิกส์ในการจัดให้มีมาตรการต่าง ๆ ที่ให้บริการแก่สมาชิกนั้น ไม่ถือเป็นนายหน้าหรือตัวแทนของสมาชิก(2) ผู้ให้บริการระบบหรือเครือข่ายอิเล็กทรอนิกส์มีความผูกพันในการให้บริการแก่สมาชิกตามข้อกําหนดในประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหลักทรัพย์ผ่านระบบหรือเครือข่ายอิเล็กทรอนิกส์ และประกาศที่เกี่ยวข้องข้อ ๒๙ ในการติดต่อหรือให้บริการแก่สมาชิกรายใหม่ ผู้ให้บริการระบบหรือเครือข่ายอิเล็กทรอนิกส์ต้องเปิดเผยข้อมูลอย่างน้อยในเรื่องดังต่อไปนี้ให้สมาชิกทราบ เพื่อใช้เป็นข้อมูลประกอบการตัดสินใจเลือกใช้บริการ และพิจารณาความเสี่ยงที่อาจเกิดขึ้นจากการใช้บริการดังกล่าว (1) ข้อมูลโดยทั่วไปของผู้ให้บริการระบบหรือเครือข่ายอิเล็กทรอนิกส์ (2) ลักษณะ ขอบเขต และเงื่อนไขการให้บริการที่เสนอต่อสมาชิก(3) ช่องทางการให้บริการ และการติดต่อสื่อสาร(4) สิทธิ หน้าที่ ความรับผิดชอบ และเงื่อนไข ที่สมาชิกมีหรือต้องปฏิบัติเมื่อใช้บริการ(5) ความขัดแย้งทางผลประโยชน์ (ถ้ามี)(6) วิธีปฏิบัติระหว่างผู้ให้บริการระบบหรือเครือข่ายอิเล็กทรอนิกส์กับสมาชิก ไม่ว่าจะเป็นไปตามกฎหมาย ประกาศที่เกี่ยวข้อง และวิธีปฏิบัติที่ผู้ให้บริการระบบหรือเครือข่ายอิเล็กทรอนิกส์กําหนดขึ้น ในกรณีที่มีการเปลี่ยนแปลงข้อมูลตามวรรคหนึ่งนั้น ผู้ให้บริการระบบหรือเครือข่ายอิเล็กทรอนิกส์ต้องเปิดเผยข้อมูลการเปลี่ยนแปลงให้สมาชิกทราบก่อนการจองซื้อหลักทรัพย์ด้วยข้อ ๓๐ การติดต่อหรือให้บริการแก่สมาชิก การแจ้งเตือนเรื่องต่าง ๆ หรือการให้สมาชิกลงนามรับทราบหรือยอมรับการให้บริการหรือความเสี่ยงที่อาจเกิดขึ้นจากการใช้บริการ ผู้ให้บริการระบบหรือเครือข่ายอิเล็กทรอนิกส์สามารถจัดให้อยู่ในรูปแบบอิเล็กทรอนิกส์ในลักษณะที่สามารถจัดเก็บข้อมูลและตรวจดูข้อมูลได้ ทั้งนี้ ตามที่สํานักงานประกาศกําหนด ข้อ ๓๑ ผู้ให้บริการระบบหรือเครือข่ายอิเล็กทรอนิกส์ต้องมีช่องทางในการติดต่อสื่อสารกับสมาชิกที่มีระบบการควบคุมดูแลอย่างเหมาะสม รวมทั้งกระทําในเวลาที่เหมาะสม โดยข้อมูลที่ใช้ในการติดต่อสื่อสารต้องชัดเจน น่าเชื่อถือ และไม่ทําให้สมาชิกสําคัญผิดส่วน ๕ การรวบรวมและประเมินข้อมูลของสมาชิก ข้อ ๓๒ ก่อนเริ่มให้บริการแก่สมาชิก ผู้ให้บริการระบบหรือเครือข่ายอิเล็กทรอนิกส์ต้องรวบรวมและประเมินข้อมูลของสมาชิกเพื่อวัตถุประสงค์ดังต่อไปนี้(1) ทําความรู้จักสมาชิก (2) จัดประเภทสมาชิก (3) พิจารณาความสามารถของสมาชิกในการปฏิบัติตามข้อตกลงในการใช้บริการ ข้อ ๓๓ ในการทําความรู้จักกับสมาชิก ให้ผู้ให้บริการระบบหรือเครือข่ายอิเล็กทรอนิกส์พิจารณาข้อมูลที่ได้ตามข้อ 32 เพื่อระบุตัวตนที่แท้จริงของสมาชิกหรือผู้รับประโยชน์ที่แท้จริงในกรณีที่สมาชิกปฏิเสธที่จะให้ข้อมูล หรือข้อมูลที่มีอยู่นั้นไม่เพียงพอหรือไม่เป็นปัจจุบันอย่างมีนัยสําคัญ หรือมีเหตุอันควรสงสัยอื่นใด ที่อาจทําให้ไม่สามารถระบุตัวตนที่แท้จริงของสมาชิกหรือผู้รับประโยชน์ที่แท้จริงได้ ให้ผู้ให้บริการระบบหรือเครือข่ายอิเล็กทรอนิกส์ปฏิเสธการให้บริการ ข้อ ๓๔ ในการจัดประเภทสมาชิก ให้ผู้ให้บริการระบบหรือเครือข่ายอิเล็กทรอนิกส์พิจารณาข้อมูลที่ได้ตามข้อ 32 เพื่อให้สามารถนําเสนอบริการที่สอดคล้องกับประเภทสมาชิก รวมทั้งการให้ข้อมูลและการแจ้งเตือนต่าง ๆ ที่เหมาะสมกับสมาชิกแต่ละประเภทในกรณีที่สมาชิกปฏิเสธที่จะให้ข้อมูล หรือข้อมูลที่มีอยู่นั้นไม่เพียงพอหรือไม่เป็นปัจจุบันอย่างมีนัยสําคัญ หรือมีเหตุอันควรสงสัยที่อาจทําให้ผู้ให้บริการระบบหรือเครือข่ายอิเล็กทรอนิกส์ไม่สามารถจัดประเภทสมาชิกได้ ให้ผู้ให้บริการระบบหรือเครือข่ายอิเล็กทรอนิกส์จัดให้เป็นสมาชิกประเภทผู้ลงทุนรายบุคคลเมื่อได้ทําการจัดประเภทสมาชิกแล้ว ให้ผู้ให้บริการระบบหรือเครือข่ายอิเล็กทรอนิกส์แจ้งให้สมาชิกทราบถึงผลการจัดประเภทของสมาชิก และต้องแจ้งให้ทราบถึงสิทธิ ข้อจํากัดสิทธิของสมาชิกแต่ละประเภทด้วยข้อ ๓๕ ผู้ให้บริการระบบหรือเครือข่ายอิเล็กทรอนิกส์ต้องจัดให้มีการทบทวนและปรับปรุงข้อมูลที่ได้รับตามข้อ 32 ให้เป็นปัจจุบันในระยะเวลาที่เหมาะสม หรือเมื่อปรากฏข้อเท็จจริงว่าข้อมูลที่มีอยู่นั้นไม่ถูกต้องหรือมีความคลาดเคลื่อนไปจากความเป็นจริง และต้องมีระบบการจัดเก็บข้อมูลดังกล่าวที่ทําให้ผู้ให้บริการระบบหรือเครือข่ายอิเล็กทรอนิกส์สามารถนําข้อมูลนั้นมาใช้ประกอบการให้บริการกับสมาชิกได้โดยไม่ชักช้าส่วน ๖ ข้อปฏิบัติเกี่ยวกับการให้บริการแก่สมาชิก ข้อ ๓๖ ผู้ให้บริการระบบหรือเครือข่ายอิเล็กทรอนิกส์ต้องใช้ความระมัดระวังตามควรในการพิจารณาและดําเนินการดังต่อไปนี้(1) สอบทานความมีตัวตน (identity) บริษัทที่เสนอขายหลักทรัพย์ ทั้งนี้ จะต้องไม่ปรากฏข้อเท็จจริงที่เกี่ยวกับบริษัทที่เสนอขายหลักทรัพย์ในลักษณะใดลักษณะหนึ่งดังต่อไปนี้ตลอดระยะเวลาสองปีก่อนการเสนอขายหลักทรัพย์ (ก) เปิดเผยข้อมูลอันเป็นเท็จ หรือไม่ครบถ้วนในสาระสําคัญ (ข) ไม่อํานวยความสะดวกให้แก่ผู้ให้บริการระบบหรือเครือข่ายอิเล็กทรอนิกส์ในการเผยแพร่ข้อมูลเกี่ยวกับความคืบหน้าของการใช้เงินที่ได้รับจากการเสนอขายหลักทรัพย์ผ่านระบบหรือเครือข่ายอิเล็กทรอนิกส์ไว้ในระบบดังกล่าว (ค) ไม่เปิดเผยข้อมูลที่เพียงพอบนระบบหรือเครือข่ายอิเล็กทรอนิกส์อย่างต่อเนื่องไปภายหลังการเสนอขายหลักทรัพย์ (2) ให้คําปรึกษาในการปฏิบัติตามกฎเกณฑ์ที่เกี่ยวข้องกับการเสนอขายหลักทรัพย์ผ่านผู้ให้บริการระบบหรือเครือข่ายอิเล็กทรอนิกส์ตามประกาศนี้(3) สอบทานลักษณะการเสนอขายหลักทรัพย์ซึ่งต้องเป็นไปตามหมวด 2 และในกรณีที่ผู้ให้บริการระบบหรือเครือข่ายอิเล็กทรอนิกส์ตรวจพบหรือมีเหตุอันควรสงสัยว่าการเสนอขายหลักทรัพย์จะเป็นการฝ่าฝืนหรือไม่ปฏิบัติตามข้อกําหนดตามประกาศหรือกฎหมาย ให้ผู้ให้บริการระบบหรือเครือข่ายอิเล็กทรอนิกส์ปฏิเสธการให้บริการพร้อมทั้งแจ้งให้สํานักงานทราบโดยไม่ชักช้า (4) จัดทําข้อตกลงกับบริษัทที่เสนอขายหลักทรัพย์โดยอย่างน้อยต้องมีข้อกําหนดให้บริษัทที่เสนอขายหลักทรัพย์มีหน้าที่หรือดําเนินการดังนี้ (ก) มีหน้าที่ในการเปิดเผยข้อมูลที่เพียงพอบนระบบหรือเครือข่ายอิเล็กทรอนิกส์ทั้งก่อนและต่อเนื่องไปภายหลังการเสนอขายหลักทรัพย์ ซึ่งจะกระทําในรูปแบบอิเล็กทรอนิกส์ลักษณะใดก็ได้ แต่จะต้องชัดเจน ง่ายต่อการทําความเข้าใจและไม่ทําให้สําคัญผิด ทั้งนี้ การเปิดเผยข้อมูลต่อเนื่องไปภายหลังการเสนอขายหลักทรัพย์อาจมีการตกลงกันให้สิ้นสุดหน้าที่นั้นได้ตามแนวทางที่สํานักงานกําหนด (ข) ให้สิทธิแก่สมาชิกที่จองซื้อในการยกเลิกการจองซื้อได้ตลอดระยะเวลา (cooling-off period) เว้นแต่ระยะเวลาการเสนอขายเหลือน้อยกว่าสี่สิบแปดชั่วโมง (ค) ในกรณีที่มีการเปลี่ยนแปลงอย่างมีนัยสําคัญเกี่ยวกับข้อมูลของบริษัทที่เสนอขายหลักทรัพย์หรือการเสนอขายหลักทรัพย์ บริษัทที่เสนอขายหลักทรัพย์ต้องแจ้งผู้ให้บริการระบบหรือเครือข่ายอิเล็กทรอนิกส์โดยไม่ชักช้านับแต่วันที่มีการเปลี่ยนแปลงนั้น เพื่อที่ผู้ให้บริการระบบหรือเครือข่ายอิเล็กทรอนิกส์จะได้เผยแพร่ข้อมูลดังกล่าวให้สมาชิกทราบโดยไม่ชักช้า (ง) ในกรณีที่การเปลี่ยนแปลงตาม (ค) ปรากฏในช่วงที่ระยะเวลาการเสนอขายเหลือน้อยกว่าสี่สิบแปดชั่วโมง บริษัทที่เสนอขายหลักทรัพย์ต้องให้สิทธิแก่สมาชิกในการยกเลิกการจองซื้อหลักทรัพย์ได้ภายในห้าวันนับแต่วันที่ผู้ให้บริการระบบหรือเครือข่ายอิเล็กทรอนิกส์ได้แจ้งข้อมูลดังกล่าวให้สมาชิกที่จองซื้อหลักทรัพย์ทราบ (จ) เปิดเผยข้อมูลเกี่ยวกับความคืบหน้าในการใช้เงินที่ได้รับจากการเสนอขายหลักทรัพย์ผ่านระบบหรือเครือข่ายอิเล็กทรอนิกส์ให้ผู้ให้บริการระบบหรือเครือข่ายอิเล็กทรอนิกส์ติดตามดูแลให้บริษัทที่เสนอขายหลักทรัพย์ปฏิบัติตามข้อกําหนดตามวรรคหนึ่ง (4) ด้วย(5) สอบทานมูลค่าการลงทุนในหลักทรัพย์ที่สมาชิกแต่ละรายสามารถลงทุนได้ (investment limit) โดยหากสมาชิกเป็นผู้ลงทุนรายบุคคลต้องมีมูลค่าการลงทุนไม่เกินกว่าห้าแสนบาทภายในรอบระยะเวลาสิบสองเดือนใด ๆให้สมาชิกเป็นผู้รับรองข้อมูลดังกล่าวผ่านระบบหรือเครือข่ายอิเล็กทรอนิกส์ทุกครั้งก่อนจองซื้อหลักทรัพย์ (self-declaration) ข้อ ๓๗ ในการดําเนินการเพื่อสมาชิก ให้ผู้ให้บริการระบบหรือเครือข่ายอิเล็กทรอนิกส์มีหน้าที่อย่างน้อยดังต่อไปนี้(1) จัดให้มีข้อมูลที่เป็นปัจจุบันเพื่อให้ความรู้แก่สมาชิกเกี่ยวกับการเสนอขายหลักทรัพย์ผ่านระบบหรือเครือข่ายอิเล็กทรอนิกส์ โดยอย่างน้อยต้องมีข้อมูลเกี่ยวกับเรื่องดังนี้ (ก) ขั้นตอนและวิธีการจองซื้อหลักทรัพย์ผ่านผู้ให้บริการระบบหรือเครือข่ายอิเล็กทรอนิกส์ (ข) ความเสี่ยงของหลักทรัพย์ที่เสนอขาย และความเสี่ยงที่เกิดจากประเภทของหลักทรัพย์ที่เสนอขาย (ค) การเปิดเผยข้อมูลเกี่ยวกับการเสนอขายหลักทรัพย์ผ่านระบบหรือเครือข่ายอิเล็กทรอนิกส์ (ง) ข้อจํากัดเกี่ยวกับมูลค่าการลงทุนของสมาชิกแต่ละราย (จ) สิทธิในการยกเลิกการจองซื้อหลักทรัพย์ (ฉ) คําเตือนว่าหลักทรัพย์ที่เสนอขายมีสภาพคล่องน้อย เนื่องจากไม่มีตลาดรองหรืออาจมีข้อจํากัดการโอน (2) แจ้งสรุปข้อมูลดังต่อไปนี้เป็นอย่างน้อยให้สมาชิกที่จองซื้อหลักทรัพย์ทราบทันทีเมื่อได้รับใบจองซื้อดังกล่าว (ก) ลักษณะของหลักทรัพย์ (ข) มูลค่าการซื้อหลักทรัพย์ จํานวนเงินค่าจองซื้อหลักทรัพย์ที่ต้องชําระ และค่าธรรมเนียมหรือค่าใช้จ่ายอื่นใด (ถ้ามี) (ค) ราคาหลักทรัพย์ (ถ้ามี) (ง) ชื่อบริษัทที่เสนอหลักทรัพย์ (จ) สิทธิในการยกเลิกการจองซื้อหลักทรัพย์(3) แจ้งยืนยันให้สมาชิกที่จองซื้อหลักทรัพย์ทราบเมื่อการเสนอขายได้ครบตามมูลค่าที่กําหนดไว้โดยต้องมีข้อมูลอย่างน้อยดังต่อไปนี้ (ก) วันที่ยืนยันการจองซื้อหลักทรัพย์ (ข) ลักษณะ ราคา และจํานวนหลักทรัพย์ที่สมาชิกทําการจองซื้อ รวมทั้งจํานวนหลักทรัพย์ทั้งหมดที่เสนอขาย (4) แจ้งให้สมาชิกที่จองซื้อหลักทรัพย์ทราบโดยไม่ชักช้าเมื่อมีกรณีตามข้อ 36(4)(ค) เพื่อให้สมาชิกที่จองซื้อหลักทรัพย์สามารถใช้สิทธิได้ตามข้อ 36(4)(ข)หรือ (ง) การดําเนินการตามวรรคหนึ่ง ให้กระทําโดยใช้วิธีการทางอิเล็กทรอนิกส์หรือวิธีการอื่นด้วยก็ได้ข้อ ๓๘ ก่อนการจองซื้อหลักทรัพย์ในแต่ละครั้ง ผู้ให้บริการระบบหรือเครือข่ายอิเล็กทรอนิกส์ต้องจัดให้สมาชิกทําแบบทดสอบความเข้าใจเกี่ยวกับการลงทุนของสมาชิก ซึ่งต้องปรากฏว่าสมาชิกสามารถทําแบบทดสอบดังกล่าวได้ถูกหมดทุกข้อ เว้นแต่ในกรณีที่เป็นการให้บริการแก่สมาชิกดังต่อไปนี้ (1) สมาชิกเป็นผู้ลงทุนสถาบัน กิจการเงินร่วมลงทุน หรือนิติบุคคลร่วมลงทุน (2) สมาชิกเป็นผู้ลงทุนที่มีลักษณะเฉพาะซึ่งแสดงเจตนาที่จะไม่ทําแบบทดสอบดังกล่าว(3) สมาชิกที่เป็นผู้ลงทุนรายบุคคลซึ่งเคยผ่านการทดสอบก่อนการจองซื้อในครั้งนั้นแล้ว ไม่เกินกว่าสามเดือน ทั้งนี้ ผู้ให้บริการระบบหรือเครือข่ายอิเล็กทรอนิกส์ต้องแสดงคําถามและคําตอบของแบบทดสอบที่สมาชิกเคยทําไปแล้ว และต้องให้สมาชิกยืนยันการใช้ผลการทดสอบนั้นก่อนการจองซื้อหลักทรัพย์แบบทดสอบความเข้าใจเกี่ยวกับการลงทุนของสมาชิกตามวรรคหนึ่งอย่างน้อยต้องครอบคลุมเรื่องดังต่อไปนี้(1) อัตราความเสี่ยงที่สูงในการไม่ประสบความสําเร็จในการประกอบธุรกิจของบริษัทที่เสนอขายหลักทรัพย์ (2) ในกรณีที่บริษัทที่เสนอขายหลักทรัพย์ต้องเลิกกิจการอันเป็นผลมาจากการประกอบธุรกิจที่ไม่ประสบผลสําเร็จ สมาชิกที่เป็นผู้ลงทุนอาจไม่ได้รับเงินลงทุนกลับคืน(3) หลักทรัพย์ที่เสนอขายไม่มีตลาดรองหรืออาจมีข้อจํากัดการโอน ดังนั้น จึงมีสภาพคล่องน้อย(4) การจ่ายเงินปันผลหรือผลตอบแทนใด ๆ ย่อมเป็นไปตามข้อบังคับหรือข้อกําหนดสิทธิของบริษัทที่เสนอขายหลักทรัพย์(5) ผู้ถือหุ้นอาจได้รับผลกระทบต่อส่วนแบ่งกําไรหรือสิทธิออกเสียงของผู้ถือหุ้นเดิม (control dilution) เมื่อบริษัทที่เสนอขายหลักทรัพย์มีการออกหุ้นเพิ่มทุน(6) การสอบทานข้อมูลการเสนอขายและลักษณะการเสนอขายซึ่งผู้ให้บริการระบบหรือเครือข่ายอิเล็กทรอนิกส์ได้ดําเนินการนั้น อยู่บนพื้นฐานของการเปิดเผยข้อมูลของบริษัทที่เสนอขายหลักทรัพย์ (self-declaration) (7) สมาชิกที่จองซื้อหลักทรัพย์ไม่สามารถใช้สิทธิเรียกร้องค่าเสียหายตามพระราชบัญญัติหลักทรัพย์และตลาดหลักทรัพย์ พ.ศ. 2535 ในกรณีที่บริษัทที่เสนอขายหลักทรัพย์มีการเปิดเผยข้อมูลอันเป็นเท็จ หรือไม่ครบถ้วนในสาระสําคัญ ข้อ ๓๙ ให้ผู้ให้บริการระบบหรือเครือข่ายอิเล็กทรอนิกส์ดําเนินการเกี่ยวกับเงินค่าจองซื้อหลักทรัพย์ดังนี้(1) จัดให้มีผู้ดูแลผลประโยชน์ของคู่สัญญาตามกฎหมายว่าด้วยการดูแลผลประโยชน์ของคู่สัญญาเป็นผู้เก็บรักษาเงินค่าจองซื้อหลักทรัพย์ของสมาชิก(2) จัดให้มีการโอนเงินค่าจองซื้อหลักทรัพย์ให้แก่บริษัทที่เสนอขายหลักทรัพย์เมื่อปรากฏว่ามีเงินค่าจองซื้อหลักทรัพย์ครบตามมูลค่าที่กําหนดไว้ และพ้นระยะเวลาที่ให้สิทธิยกเลิกการจองซื้อหลักทรัพย์แล้ว (3) จัดให้มีการโอนเงินค่าจองซื้อหลักทรัพย์คืนให้แก่สมาชิกผู้จองซื้อหลักทรัพย์ภายในเจ็ดวันนับแต่วันที่ปรากฏกรณีใดกรณีหนึ่งดังต่อไปนี้(ก) สมาชิกที่จองซื้อหลักทรัพย์ยกเลิกการจองซื้อหลักทรัพย์(ข) บริษัทที่เสนอขายหลักทรัพย์ไม่สามารถเสนอขายหลักทรัพย์ได้ครบตามมูลค่าและภายในระยะเวลาที่กําหนด(ค) เมื่อมีเหตุอันควรเชื่อได้ว่าบริษัทที่เสนอขายหลักทรัพย์มีพฤติการณ์อันมีลักษณะเป็นการเปิดเผยข้อมูลอันเป็นเท็จ หรือไม่ครบถ้วนในสาระสําคัญ หรือมีการกระทําอันไม่เป็นธรรมที่เป็นการเอาเปรียบสมาชิก (fraud protection) ส่วน ๗ หลักเกณฑ์และกําหนดระยะเวลาในการยื่นรายงานของผู้ให้บริการระบบหรือเครือข่ายอิเล็กทรอนิกส์\_\_\_\_\_\_\_\_\_\_\_\_\_\_\_\_\_ข้อ ๔๐ ให้ผู้ให้บริการระบบหรือเครือข่ายอิเล็กทรอนิกส์จัดทําและยื่นรายงานสรุปธุรกรรมการเสนอขายหลักทรัพย์ผ่านระบบหรือเครือข่ายอิเล็กทรอนิกส์ที่ผู้ให้บริการระบบหรือเครือข่ายอิเล็กทรอนิกส์เป็นผู้ให้บริการตามแบบ และวิธีการที่สํานักงานจัดไว้บนเว็บไซต์ของสํานักงานส่วน ๘ มาตรการบังคับ\_\_\_\_\_\_\_\_\_\_\_\_\_\_\_\_\_ข้อ ๔๑ ในกรณีที่ผู้ให้บริการระบบหรือเครือข่ายอิเล็กทรอนิกส์ไม่สามารถดํารงลักษณะให้เป็นไปตามข้อ 13 หรือปฏิบัติหน้าที่ตามที่กําหนดในประกาศนี้อย่างไม่เหมาะสม ด้วยความบกพร่อง หรือไม่ครบถ้วน หรือฝ่าฝืนหรือไม่ปฏิบัติตามหลักเกณฑ์ที่กําหนดในประกาศนี้ สํานักงานอาจดําเนินการประการใดประการหนึ่งหรือหลายประการกับผู้ให้บริการระบบหรือเครือข่ายอิเล็กทรอนิกส์ดังนี้ (1) ให้ชี้แจง ส่งเอกสารหรือหลักฐานที่เกี่ยวข้อง (2) ให้ดําเนินการแก้ไขเพื่อให้มีลักษณะเป็นไปตามหลักเกณฑ์ภายในระยะเวลาที่กําหนด (3) ให้กระทําการหรืองดเว้นกระทําการอย่างหนึ่งอย่างใด(4) พักหรือเพิกถอนการให้ความเห็นชอบ เพื่อรักษาประโยชน์ของประชาชนหรือเพื่อคุ้มครองผู้ลงทุน สํานักงานอาจเปิดเผยการดําเนินการตามวรรคหนึ่งต่อบุคคลใด ๆ ตามมาตรา 24/1ข้อ ๔๒ ในกรณีที่สํานักงานกําหนดระยะเวลาการพักการให้ความเห็นชอบอันเป็นผลให้ผู้ให้บริการระบบหรือเครือข่ายอิเล็กทรอนิกส์ไม่สามารถประกอบธุรกิจตามที่ได้รับความเห็นชอบได้อีกตลอดระยะเวลาการให้ความเห็นชอบที่ยังเหลืออยู่หรือในกรณีที่สํานักงานเพิกถอนการให้ความเห็นชอบตามข้อ 41 สํานักงานอาจกําหนดระยะเวลาหรือเงื่อนไขในการรับพิจารณาคําขอความเห็นชอบของผู้ให้บริการระบบหรือเครือข่ายอิเล็กทรอนิกส์รายนั้นในครั้งต่อไปไว้ด้วยก็ได้ โดยกําหนดระยะเวลาดังกล่าวต้องไม่เกินสิบปีนับแต่วันที่สํานักงานพักหรือเพิกถอนการให้ความเห็นชอบ เมื่อพ้นกําหนดระยะเวลาหรือเมื่อผู้ให้บริการระบบหรือเครือข่ายอิเล็กทรอนิกส์ได้ปฏิบัติตามเงื่อนไขที่กําหนดในวรรคหนึ่งแล้ว หากผู้ให้บริการระบบหรือเครือข่ายอิเล็กทรอนิกส์นั้นประสงค์จะยื่นคําขอความเห็นชอบใหม่ สํานักงานจะไม่นําเหตุที่ทําให้สํานักงานไม่ให้ความเห็นชอบในครั้งก่อนมาประกอบการพิจารณาคําขอความเห็นชอบอีกผู้มีอํานาจลงนาม - ประกาศ ณ วันที่ 2 เมษายน พ.ศ. 2558 (นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการคณะกรรมการกํากับตลาดทุน